April | 2011 | Herriemerrie
Daar is 'n Engelse gesegde wat daarop sinspeel dat dit niks is om 'n huis te bekom nie, maar dat dit nie in enige aap se broek sit om 'n huis 'n tuiste te maak nie.
Jou huis, selfs al is dit 'n pandok, is tog sekerlik die een plek waar jy ten alle tuis moet voel. Ek twyfel sterk of jy dit in 'n skouhuis, een wat Top Billing toe mik sal kan reg kry. Aan die ander kant, 'n varkhok deug ook nie. Mens moet darem nie die durf bymekaar skraap om jou tuiste in die oë te kyk nie.
Hoe maak 'n mens 'n huis 'n tuiste? Gaan dit oor die meubels wat jy uitgesoek het en met sorg gerangskik het? Gaan dit oor die blote verteenwoordiging van die mense in die huis? Of is dit wanneer die huis die persoonlikheid van die mense wat daarin woon weerspeel?
Terselfde tyd, waarna kyk jy heel eerste as jy in iemand se huis inkom?
Vertel my vandag julle vooroordele, filosofie ens betreffende huise.
Ek gaan leer seil
Dit is darem 'n skande! 😡 Ek is 'n heksie wat 'n meulekopter kan vlieg, maar ek kan nie 'n kar seil nie. 😳 Die maatjies gaan dink ek is te dom om te seil. 👿 En julle weet mos almal, ek is die slimste en mooiste heksie ooit! Daarom moet ek leer seil!
Daar is net een klein ou technikon probleempie! 😳 Karre sit soos 'n sak aan my! 😈 Hoe moet my hande by die petrol bykom en my voete die wielroer vashou? 😕 Ek is nie 'n stuk gomtor wat kan rek tot ek alles bykom nie!! 👿
Die karmakers dink sommer hulle is koningin by! Maar ek sal hulle wys! 😈 Ek gaan al die karretjies klein toor en dan kan net ek seil! Dit sal hulle 'n les leer. 🙄
Ek moet nou gou die regte toorwoorde gaan soek! 😀 Tata, Maatjies
Dit is die dag waaroor almal deesdae praat. Party kan nie wag vir die skouspel nie en ander kan nie weer ophou kerm oor die sirkus nie. Punt is dat min mense heeltemaal koud gelaat word deur die troue van die dekade. Moontlik die grootste troue ooit.
Die hele troue amuseer my geweldig. Nee, ek geen nie regtig om hoe lank hulle getroud gaan bly en of Kate die mas kan opkom nie. Die mense se reaksie is vir my soveel meer interessant. Maak enige berig ook William en Kate oop en gaan direk na die kommentaar. Daar is 'n magdom van mense wat nie een goeie woord oor die troue te sê het nie. Hulle is glo so naar dat hulle nie by hulle oë kan uitsien nie, maar sal nogtans op elke artikel ingaan om nog meer gal te braak.
Wie gee om? Wel, siende dat daar mense is wat die dag by die werk afgevat het spesiaal vir die troue, neem ek aan dat daar baie mense is wat wel omgee. Hulle is daar om elke oomblik te geniet – dalk as 'n huldeblyk aan die gestorwe koningin van harte of miskien omdat hulle aan sprokies glo. Daar kort na 'n moderne sprokie met 'n gelukkige einde. Ander gaan vasgenael sit om seker te maak hulle kan elke oomblik kritiseer.
En ek? Helaas gaan ek die troue misloop, al sterf ek van nuuskierigheid. Prioriteite is 'n bitch! Ek sal wel 'n oog op die koerant hou en die hoogtepunte vir niks misloop nie.
Gaan jy die troue kyk? Hoe voel jy daaroor?
Kommentare : 119 Comments »
Net 2 slapies
😀 Ek wou 'n rooi voëltjie stuur om julle te vertel, maar die rooi voëltjie kruip weg. 😡 1 . . . 2 . . . 3 . . . Blog die rooi voëltjie! 😈 Ek is nie 'n heks wat my snaaks hou nie.
Ek weet sommer julle het so 'n bietjie gevergeet. 😆 Ekke vervel op 42 Aspris!! Dit is nog net twee slapies! 😯 Julle moet dan almal vir my pirsente, koek en rooi koeldrank gee. 😛 En niemand mag my blok nie, want dit is my vervel dag! 🙂
😈 Moenie vir Merriegriet gevertel nie, maar ek het haar rekendingetjie weg gesteek sodat ek saam met julle kan ruk-ruk-ruk.
Onthou nou om nie te vergeet nie.
Die Heksie wat more-more vervel.
Twee stukke lewelose hout en 'n weerlose Man wat daaraan vasgespyker was. Nogtans was dit sterker as die wêreld, omdat dit die wêreld oorwin het en weer sal oorwin. Jesus het Sy lewe daarop vir ons neergelê, sodat ons elkeen die ewige lewe kan beërwe.
Lunch Week 16 / 11
Bly langs Alice is nie wat 'n mens sal dink nie. Sy is 'n duiwel vrou wat jou gas gee op absoluut enige iets wat jy doen, sê of selfs dink. Noudat sy weg is, is daar weer ruimte vir goeie vibrasies en kan 'n mens weer met 'n glimlag opstaan.
Oh! Woman, oh woman, don't treat me so mean,
I'd have to pack my things and go.
I gotta be cool, relax, get hip!
New Age Bid
Op die vooraand van een van die belangrikste dae op die Christen almanak, is dit dalk 'n goeie tyd om oor bid te praat.
Dit is deesdae opvallend hoeveel mense hulle bid op Facebook doen. Ek praat nou nie van die algemene woorde van bemoediging of die getuienis nie. Nee, bid – van die aanhef tot op die punt waar daar amen gesê word. Dit is amper asof God een van hulle vriende is en hulle Facebook Statusse slaafs navolg. Met die nodige respek gesê.
Ek weet dat God orals is, ook in Facebook en elke mens het seker die reg om te bid soos hulle goed dink. Ek weet ook dat waarvan die hart vol is, die mond (en statusse) sal oorloop. Niemand is tog skaam daaroor dat hulle Christenne is nie. Hulle het die reg om hulle Christenskap uit te leef, soos hulle goed dink.
Tog is dit nie iets waarmee ek gemaklik is nie. Persoonlik voel ek dat 'n gebed iets is wat in privaatheid gedoen moet word en 'n saak streng tussen jou en God is. Mens kan / wil / moet soms mense vra om saam met jou te bid en daarvoor is Facebook ideaal. Die eintlike gebed self, ek is nie so seker dat dit op Facebook hoort nie.
Ek verpes dit om met die Bybel onder die arm te loop, maar daar is twee verse wat ek tog met julle wil deel vandag.
Verder, as julle bid, moet julle nie soos die skynheiliges wees nie. Hulle hou daarvan om op die straathoeke te staan en bid sodat mense hulle kan sien. Dit verseker Ek julle: Hulle het hulle beloning klaar weg. Nee, as julle bid, gaan na jou kamer toe, maak die deur toe en bid tot jou Vader wat jy nie kan sien nie. Jou Vader wat sien wat verborge is, sal jou beloon. (Matt 6 : 5 – 6)
Hierdie is nie my amptelike Goeie Vrydag en Paasfees skrywe nie, maar ek wil graag vir die van julle wat nou in "Internet Stilte" gaan 'n baie geseënde Paastyd toe wens. Vir almal wat in die pad val, reis veilig en kom uitgerus terug.
Breinvasbrand: Wie was die leier van die Isrealiete toe die Paasfees ingestel was? (Let wel, dit was eeue voor Jesus)
Breinlosbrand: Olga was reg met Andre Stander.
Kategorieë : Wie het jou predikant gemaak?
Jesus; Kerse; Kruis; Lam; Lig van die Wêreld; Nuwe Lewe; Oorwinning oor die Dood; Paaseiers; Paashaas; Vrugbaarheid